
PËR KALIMIN NË PRONËSI TË NDËRTESËS E TË MJEDISEVE ADMINISTRATIVE, NGA KËSHILLI I QARKUT KORÇË TE BASHKIA KORÇË, DHE KALIMIN NË PRONËSI TË NDËRTESËS E TË MJEDISEVE ADMINISTRATIVE, NGA BASHKIA KORÇË TE KËSHILLI I QARKUT KORÇË, DHE PËR NJË NDRYSHIM NË VENDIMIN NR. 1223, DATË 3.9.2008, TË KËSHILLIT TË MINISTRAVE, “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PRONËSI KËSHILLIT TË QARKUT KORÇË”

Në mbështetje të nenit 100 të Kushtetutës dhe të shkronjës “a”, të nenit 8/a, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e ministrit të Punëve të Brendshme, Këshilli i Ministrave 

VENDOSI:

1. Kalimin në pronësi të ndërtesës e të mjediseve administrative, nga Këshilli i Qarkut Korçë te Bashkia Korçë, sipas formularit bashkëlidhur, për sistemimin e administratës me ambiente pune dhe revokimin e së drejtës së pronësisë për këtë pronë Këshillit të Qarkut Korçë.
2. Kalimin në pronësi të ndërtesës e të mjediseve administrative nga Bashkia Korçë te Këshilli i Qarkut Korçë, sipas planimetrive bashkëlidhur, për sistemimin e administratës me ambiente pune dhe revokimin e së drejtës së pronësisë për këtë pronë Bashkisë Korçë.
3. Prona e përcaktuar në pikën 1, të këtij vendimi, hiqet nga lista e inventarit që i bashkëlidhet vendimit nr. 1223 datë 3.9.2008, të Këshillit të Ministrave.
4. Ngarkohen Ministria e Punëve të Brendshme, Këshilli i Qarkut Korçë, Bashkia Korçë dhe kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama


FORMULARI PËR INVENTARIZIMIN DHE TRANSFERIMIN E AMBIENTEVE ADMINISTRATIVE PRONËSI TË NJËSIVE VENDORE

Këshilli i Qarkut Korçë
	Nr.
	Emri i pronës
Adresa
Pronari
	Sip. totale e pasurisë m2
	Sip. totale truall m2
	Sip. totale ndërtesë m2
	Renditja e ambienteve brenda pronës
	Lloji i pronës sipas përdorimit aktual
	Institucion që ushtron autoritetin administrativ mbi ndërtesën
	Kërkohet për transferim

	1
	Këshilli i Qarkut Korçë
Bulevard “Republika" Korçë
	4526
	3400
	1126
	
	Zyrat e Këshillit të Qarkut
	Këshilli i Qarkut
	Inventarizim dhe transferim

	2
	Garazh i veçuar
	
	
	72
	
	Garazh
	Këshilli i Qarkut
	Inventarizim dhe transferim

	3
	Ndërtesë provizore
	
	
	26.6
	
	Ambiente gjelbërim
	Këshilli i Qarkut
	Inventarizim dhe transferim

PLANIMETRI

BASHKIA KORCE
PLANIMETRIA E KATIT PERDHE

PLANIMETRI

BASHKIA KORGE
PLANIMETRIA E KATIT TE PARE

